hotchpotch/miracl-hf-unified huggingface dataset:
মোহনকিশোর নমোদাস
মোহনকিশোর নমোদাস () (? - ২৬ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
মোহনকিশোর নমোদাসের জন্ম কিশোরগঞ্জ জেলার বাজিতপুর উপজেলার সরারচরে। তিনি ছিলেন বাংলার দলিত সম্প্রদায়ের এক অস্বচ্ছল কৃষক পরিবারের সন্তান।
অনুশীলন বিপ্লবী দলের কর্মী হিসেবে নেত্রকোনা সোয়ারিকান্দা গ্রামে রাজনৈতিক ডাকাতির অভিযোগে অন্যান্যদের সঙ্গে তিনি ১৯৩২ সনে গ্রেপ্তার হন। বিচারে ৭ বছর সশ্রম কারাদণ্ডে দণ্ডিত হয়ে আন্দামান সেলুলার জেলে পাঠানো হয়। সেখানে ১৯৩৩ সালে দলবদ্ধ অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তাঁর উপর যে অত্যাচার হয় তাতেই তিনি মারা যান।
১৯৩৩ সনে অনশন চলাকালে তাঁকে জোর করে খাওয়াবার নাম করে বর্বর প্রাণ হত্যার কাজ চলে। এই আন্দোলনে মোহিতমোহন মৈত্র এবং মহাবীর সিংও শহীদ হয়েছিলেন। মোহিতমোহন মৈত্র তাঁর পাশের কেবিনে বন্দি ছিলেন এবং মোহিতমোহনের দুদিন আগে বিপ্লবী মোহনকিশোর মারা যান। ভারতের স্বাধীনতা সংগ্রামের ইতিহাসে মোহনকিশোর এক বিস্মৃত ও অবহেলিত শহীদ।
মহাবীর সিং
মহাবীর সিং () (১৬ সেপ্টেম্বর, ১৯০৪ - ১৭ মে, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। লাহোর দ্বিতীয় ষড়যন্ত্র মামলায় দণ্ডিত হন। বিচারে তাঁকে দণ্ডিত হয়ে আন্দামান সেলুলার জেলে পাঠানো হয়। সেখানে ১৯৩৩ সালে অনশন সংগ্রাম শুরু হলে তিনি তাতে অংশগ্রহণ করেন। অনশনরত অবস্থায় তাঁর উপর যে অত্যাচার হয় তাতেই তিনি মারা যান। এই আন্দোলনে মোহিতমোহন মৈত্র এবং মোহনকিশোর নমোদাসও শহীদ হয়েছিলেন।
মহাবীর সিং-এঁর জন্ম উত্তর প্রদেশের ইটাহ জেলায়। তাঁর পিতার নাম কানুয়ার দেবী সিং।
মহেন্দ্রলাল বিশ্বাস
মহেন্দ্রলাল বিশ্বাস () (? - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। চট্টগ্রাম জেলায় যুব বিদ্রোহ সংঘটনের পর থেকে তাঁর বাড়ি বিপ্লবীদের আশ্রয়স্থল কেন্দ্র হয়ে ওঠে। তাঁর দুই পুত্র সুরেশ ও বিমল বিপ্লবী দলে যোগ দেন। ব্রিটিশ বাহিনীর হাত থেকে বিপ্লবীদের বাঁচানোর জন্য দিনরাত পাহারা দিতেন। বহুবার বাড়ি তল্লাশি করেও পুলিস কাউকে ধরতে পারেনি। অবশেষে ১৯৩৬ সনে তাঁকে গ্রেপ্তার করা হয়। জেলে অনশন করে তিনি প্রাণ উৎসর্গ করেন। ব্রিটিশ বিরোধী আন্দোলনে অনশন করে যারা শহীদ হয়েছিলেন তাঁদের কয়েকজন হচ্ছেন যতীন দাস, মহাবীর সিং, মোহিতমোহন মৈত্র, মোহনকিশোর নমোদাস, হরেন্দ্র মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিত রামরক্ষা সহ আরো অনেকে।
মহেন্দ্রলাল বিশ্বাসের জন্ম চট্টগ্রাম জেলার কোধুরখিলে।
হরেন্দ্রনাথ মুন্সী
হরেন্দ্রনাথ মুন্সী () (? - ৩০ জানুয়ারি, ১৯৩৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি বিপ্লবী দলে যোগ দিয়ে বিভিন্ন কাজে সক্রিয় ছিলেন। ১৯৩৪ সনে আন্তঃপ্রাদেশিক ষড়যন্ত্র মামলায় ৫ বছরের সশ্রম কারাদণ্ডে দণ্ডিত হয়ে প্রথমে ডায়মন্ডহারবার এবং পরে ঢাকা জেলে স্থানান্তরিত হন। এখানে অনশন ধর্মঘটে যোগ দিলে নাকে নল দিয়ে জোর করে খাওয়ানোর সময় তাঁর মৃত্যু ঘটে।
ব্রিটিশ বিরোধী স্বাধীনতা আন্দোলনে অনশন করে যারা শহীদ হয়েছিলেন তাঁদের কয়েকজন হচ্ছেন যতীন্দ্রনাথ দাস, মহাবীর সিং, মোহিতমোহন মৈত্র, মোহনকিশোর নমোদাস, মহেন্দ্রলাল বিশ্বাস, হরেন্দ্রনাথ মুন্সী, অনিলকুমার দাস, মণীন্দ্রনাথ বন্দ্যোপাধ্যায়, পণ্ডিতরাম রক্ষাসহ আরো অনেকে।
ওসমেটেরিয়াম
প্যাপিলিওনিডি পরিবারের সদস্যদের শূককীটের এক বিশেষ অঙ্গ লক্ষ করা যায় তাকে "ওসমেটেরিয়াম" বলে। এটা লাল বা কমলা রঙের একটা মাংসল অঙ্গ, ইংরেজি Y এর মতো দুই মাথাওলা। এটা সাধারণত শরীরে ঢোকানো থাকে, বাইরের থেকে দেখা যায় না। শূককীট্টি কোন কারনে বিরক্ত হলে বা আত্মরক্ষার জন্য ওসমেটেরিয়ামটি মাথার ঠিক পিছনের জায়গা থেকে বেরিয়ে আসে। যার ফলে পিঁপড়ে বা ছোট মাকড়শারা শূককীটের কাছে আসে না। শিং উঁচিয়ে ভয় দেখানোর ভঙ্গিতে ওসমেটেরিয়ামটি বাতাসে কিছুক্ষন আস্ফালন করে শূককীট আবার তা ভেতরে ঢুকিয়ে নেয়।
অসিতরঞ্জন ভট্টাচার্য
অসিতরঞ্জন ভট্টাচার্য () (৪ এপ্রিল, ১৯১৫ - ২ জুলাই, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। তিনি বিপ্লবী দলের সভ্য ছিলেন। ১৯৩৩ সালের ১৩ মার্চ হাটখোলা, হবিগঞ্জ রেল ডাকাতি মামলায় অভিযুক্ত হয়ে প্রাণদণ্ডে দণ্ডিত হন। অপর তিন সঙ্গী বিরাজমোহন দেব, বিদ্যাধর সাহা ও গৌরাঙ্গমোহন দাসের যাবজ্জীবন দ্বীপান্তর দণ্ড হয়। সিলেট জেলে ফাঁসিতে মৃত্যুবরণ করেন।
অসিতরঞ্জন ভট্টাচার্যের জন্ম সিলেট জেলায়। তাঁর পিতার নাম ক্ষীরোদ ভট্টাচার্য।
রোহিণীরঞ্জন বড়ুয়া
রোহিণীরঞ্জন বড়ুয়া () ( ১৯১৫ - ১৮ ডিসেম্বর, ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। বিপ্লবী সন্দেহে ১৯৩২ সালে তাঁকে গ্রেপ্তার করে কারারুদ্ধ করা হয়। ফরিদপুরের দৌলতপুর গ্রামে অন্তরীণ থাকাকালে দারোগা সৈয়দ এরসাদের নিয়ত দুর্ব্যবহারে অত্যন্ত অপমানিত বোধ করায় তিনি দায়ের আঘাতে দারোগার মস্তক ছিন্ন করেন। দারোগার মৃত্যু সম্বন্ধে সুনিশ্চিত হয়ে তিনি থানায় এসে নিজেই ধরা দেন। ফরিদপুর জেলে তাঁর ফাঁসি হয়। তাঁর এই আত্মাহুতির ফলে সব থানার ডেটিনিউরা দারোগাদের কাছ থেকে সত ব্যবহার পেতে থাকেন।
রোহিণীরঞ্জন বড়ুয়ার জন্ম চট্টগ্রাম জেলার গুজারা নোয়াপাড়া গ্রামে এক দরিদ্র নিম্নবিত্ত বৌদ্ধ পরিবারে। তাঁর পিতার নাম নীলকান্ত বড়ুয়া।
রোহিণীকুমার কর
রোহিণীকুমার কর () ( ? - ১৯২১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। অসহযোগ আন্দোলনের সময় পুলিসের প্রহারে মারা যান।
রোহিণীকুমার করের জন্ম চট্টগ্রাম জেলার সন্দ্বীপের হরিশপুরে।
অতুল সেন
অতুল সেন () (? - ৫ আগস্ট, ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ছাত্রাবস্থায় গ্রামের প্রখ্যাত বিপ্লবী রসিকলাল দাস, অনুজাচরণ সেন, রতিকান্ত দত্ত ও সত্যাশ্রমের কিরণচন্দ্র মুখোপাধ্যায় প্রমুখের সংস্পর্শে এসে বিপ্লবের মন্ত্রে দীক্ষিত হয়েছিলেন। স্বাধীনতা আন্দোলনের সময় স্টেটসম্যান পত্রিকা বিপ্লবীদের বিরুদ্ধে এমন প্রচার করে চলছিলো যে এর প্রতিবিধান ও প্রতিরোধের নিমিত্ত বিপ্লবীরা পত্রিকার সম্পাদক ওয়াটসনকে অপসারণের সিদ্ধান্ত নেয়। এই গুরুদায়িত্ব পালনের ভার পড়ে যাদবপুর ইঞ্জিয়ারিং কলেজের ছাত্র এবং যুগান্তর দলের নিষ্ঠাবান কর্মী অতুল সেনের উপর। ওয়াটসন সাহেবকে এককভাবে আক্রমণ করতে গিয়ে তিনি ব্যর্থ হন। ধরা পড়ার মুহূর্তে তিনি পটাশিয়াম সায়ানাইড খেয়ে আত্মহননের পথ বেছে নেন। এর কিছুদিন পরে আরেক বিপ্লবী মণি লাহিড়ীও ওয়াটসনকে আবার গুলি করেন, কিন্তু পুলিশের হাত থেকে পলায়নরত অবস্থায় দুর্ঘটনায় মারা যান।
অতুল সেনের জন্ম খুলনা জেলার দিঘলিয়া উপজেলার সেনহাটিতে। তাঁর পিতার নাম অশ্বিনীকুমার সেন।
বাংলাদেশকে কেন্দ্র করে সংঘটিত যুদ্ধের তালিকা
ইতিহাসের বিভিন্ন পর্যায়ে বাংলাদেশ তথা বাংলা এবং বাঙালি জনগণের অংশগ্রহণে সংঘটিত সামরিক সংঘাত এবং যুদ্ধসমূহকে এই তালিকায় স্থান দেয়া হয়েছে। এই সকল যুদ্ধের অধিকাংশই সংঘটিত হয়েছে যখন বাংলা পরাধীন ছিল।
১৩৩৮ খ্রিষ্টাব্দে বাংলা দিল্লি সালতানাত থেকে স্বাধীনতা লাভ করে এবং ১৫৭৬ খ্রিষ্টাব্দ পর্যন্ত স্বাধীনতা অক্ষুন্ন রাখে (কেবল ১৫৪০ এর দশকে স্বল্পস্থায়ী মুঘল ও আফগান অধিকার ব্যতীত)। এসময় বাংলার নিজস্ব সামরিক বাহিনী ছিল এবং তা বিভিন্ন যুদ্ধ ও সশস্ত্র সংঘর্ষে অংশ নেয়।
১৫৭৬ সালে মুঘল সাম্রাজ্য বাংলা অধিকার করে এবং এটিকে সাম্রাজ্যের একটি প্রদেশে পরিণত করে। ১৭১৭ সালে মুঘল সুবাদার (প্রাদেশিক গভর্নর) মুর্শিদকুলি খাঁ বাংলার স্বাধীনতা ঘোষণা করার আগ পর্যন্ত মুঘল শাসন স্থায়ী হয়। এসময় বাঙালিরা মুঘলদের সামরিক বাহিনীতে দায়িত্ব পালন করে এবং মুঘলদের নেতৃত্বে অনেক যুদ্ধে অংশগ্রহণ করে।
১৭১৭ সালে মুঘল সাম্রাজ্যের অন্তর্ভুক্ত বাংলার প্রাদেশিক গভর্নর মুর্শিদকুলি খাঁ মুঘল সাম্রাজ্যের দুর্বলতার সুযোগ নিয়ে বাংলার স্বাধীনতা ঘোষণা করেন এবং নিজেকে বাংলার নবাব হিসেবে প্রতিষ্ঠিত করেন। ১৭৬৪ সালে ব্রিটিশরা অধিকার করার পূর্ব পর্যন্ত বাংলা স্বাধীন ছিল। এসময় বাঙালিদের দ্বারা গঠিত বাংলার নিজস্ব সামরিক বাহিনী ছিল।
১৯৪৭ সালে পূর্ব বাংলা নবপ্রতিষ্ঠিত রাষ্ট্র পাকিস্তানের একটি প্রদেশে পরিণত হয়। প্রদেশটি ১৯৫৫ সাল পর্যন্ত পূর্ব বাংলা নাম ধারণ করেছিল। এসময় বাঙালিরা পাকিস্তান সামরিক বাহিনীর হয়ে কাজ করত এবং তারা পাকিস্তানের সাথে জড়িত বেশ কিছু সংঘর্ষে অংশ নেয়।
১৯৫৫ সালে পূর্ব বাংলার নাম পূর্ব পাকিস্তান করা হয় এবং এটি পাকিস্তানি "এক ইউনিট" নীতির ভিত্তিতে পাকিস্তানের দুটি ইউনিটের একটিতে পরিণত হয়। ১৯৭১ সাল পর্যন্ত পূর্ব পাকিস্তান পাকিস্তানের একটি অংশ ছিল। এসময় বাঙালিরা পাকিস্তান সামরিক বাহিনীকে সেবা প্রদান অব্যাহত রাখে এবং পাকিস্তানের বিভিন্ন যুদ্ধে অংশগ্রহণ করে।
স্যাম বিলিংস
স্যামুয়েল উইলিয়াম বিলিংস (; জন্ম: ১৫ জুন, ১৯৯১) কেন্টের পেমবারি এলাকায় জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ উইকেট-রক্ষকের দায়িত্ব পালন করে থাকেন। পাশাপাশি ডানহাতে ব্যাটিংয়ে অভ্যস্ত তিনি।
লাফবোরা বিশ্ববিদ্যালয়ে ক্রীড়া ও শারীরিক বিজ্ঞান বিষয়ে অধ্যয়নকালীন প্রথম-শ্রেণীর ক্রিকেটে অভিষেক ঘটে তার। ২০১১ সালে লাফবোরা এমসিসিইউ’র পক্ষে ও নর্দাম্পটনশায়ারের বিপক্ষে তিনি প্রথম খেলেন। একই দলের সদস্যরূপে লিচেস্টারশায়ারের বিপক্ষে অংশগ্রহণ করেছিলেন তিনি। তার প্রথম দুইটি প্রথম-শ্রেণীর ক্রিকেটে ৫০.৭৫ গড়ে ২০৩ রান তোলেন। তন্মধ্যে নর্দাম্পটনশায়ারের বিপক্ষে ব্যক্তিগত সর্বোচ্চ রান ছিল ১৩১।
পরবর্তীতে কেন্ট দলের সদস্য হিসেবে কাউন্টি ক্রিকেটে অভিষেক ঘটে। প্রতিপক্ষ দল ছিল লাফবোরা এমসিসিইউ। ২০১১ মৌসুমে ক্লাইডেডেল ব্যাংক ৪০ প্রতিযোগিতায় নেদারল্যান্ডসের বিপক্ষে লিস্ট এ ক্রিকেটে অভিষিক্ত হন তিনি। নিয়মিত উইকেট-কিপার জারেইন্ট জোন্সের পরিবর্তে তিনি এ সুযোগ পান। পাশাপাশি, ফ্রেন্ডস প্রভিডেন্ট টি২০ প্রতিযোগিতায়ও চারটি খেলায় অংশ নিয়েছিলেন।
"১১ জুন, ২০১৬ পর্যন্ত"
হরেকৃষ্ণ বার
হরেকৃষ্ণ বার (জন্ম: ? - মৃত্যু: ১৮ ডিসেম্বর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার চন্দনখালির বাসিন্দা ছিলেন। ১৯৪২ খ্রিস্টাব্দে তিনি ভারত ছাড় আন্দোলনে অংশগ্রহণ করেছিলেন। নিজ গ্রামে পুলিসের গুলিতে আহত হয়ে ঐদিনই মারা যান।
হরেকৃষ্ণ জানা
হরেকৃষ্ণ জানা (জন্ম: ? - মৃত্যু: ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার আদমবারের বাসিন্দা ছিলেন। ১৯৪২ খ্রিস্টাব্দে তিনি আইন অমান্য আন্দোলন এবং ভারত ছাড় আন্দোলনে অংশগ্রহণ করেছিলেন। কাঁথি কেন্দ্রীয় কারাগারে আটক থাকাকালে পুলিসের প্রহারের ফলে মারা যান।
হরুবালা রায়
হরুবালা রায় (জন্ম: ? - মৃত্যু: ৪ মে ১৯৪৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী। তিনি ময়মনসিংহ জেলার লক্ষ্মীবুড়ার বাসিন্দা ছিলেন। নিজ অঞ্চলে হাজং, ডালু, বানাই, কোচ প্রভৃতি কৃষক নারীদের প্রিয় নেত্রী ছিলেন। কৃষক সমিতির আন্দোলনে ও মহিলা সমিতির কাজে তাঁর সক্রিয় ভূমিকা ছিলো। ১৯৪৩ সালের দুর্ভিক্ষে ত্রাণকার্যে তিনি সুনাম অর্জন করেন।
হরেন্দ্রনাথ ভট্টাচার্য
হরেন্দ্রনাথ ভট্টাচার্য () (? - ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে তারকেশ্বরের সত্যাগ্রহে এবং লবণ সত্যাগ্রহে অংশগ্রহণ করায় দুবার তাঁর কারাদণ্ড হয়। পুলিসের নির্মম অত্যাচারের ফলে মারা যান।
হরেন্দ্রনাথ ভট্টাচার্যের জন্ম কলকাতায়। তাঁর পিতার নাম রাজকুমার ভট্টাচার্য।
হরেন্দ্রনাথ চক্রবর্তী
হরেন্দ্রনাথ চক্রবর্তী বা হরেন্দ্রনাথ ভট্টাচার্য () (১৯১৬ - ৫ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। চট্টগ্রাম যুব বিপ্লবীদলের সদস্যরূপে বিভিন্ন দায়িত্বপূর্ণ কাজের সঙ্গে যুক্ত ছিলেন। মাস্টারদা সূর্য সেনের ফাঁসির আদেশ জানার পর প্রতিশোধ গ্রহণের জন্য পল্টন মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে তিনি ও অপর তিনজন যুবক বোমা ও রিভলভারের সাহায্যে কয়েকজনকে আহত করেন। ঘটনাস্থলে দুজন_ নিত্যরঞ্জন সেন ও হিমাংশুবিমল চক্রবর্তী নিহত হন এবং কৃষ্ণকুমার চৌধুরী ও তিনি গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।
হরেন্দ্রনাথ চক্রবর্তীর জন্ম চট্টগ্রামের বাগদণ্ডীতে। তাঁর পিতার নাম কালিকুমার চক্রবর্তী।
হিমাংশুবিমল চক্রবর্তী
হিমাংশুবিমল চক্রবর্তী বা হিমাংশুবিমল ভট্টাচার্য () (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। নেতা মাস্টারদা সূর্যসেন গ্রেপ্তার হবার পর চট্টগ্রাম যুব বিপ্লবী দলের চার জন সদস্য প্রতিশোধ গ্রহণের জন্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। ঘটনাস্থলে তিনি এবং নিত্যরঞ্জন সেন নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।
হিমাংশুবিমল চক্রবর্তীর জন্ম চট্টগ্রামে।
নিত্যরঞ্জন সেন
নিত্যরঞ্জন সেন () (? - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩০ সালে বিপ্লবমন্ত্রে দীক্ষা নেন। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে তিনি এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হয়ে মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।
নিত্যরঞ্জন সেনের জন্ম চট্টগ্রামে। তিনি চট্টগ্রাম মিউনিসিপ্যাল স্কুলের ছাত্র ছিলেন।
কৃষ্ণকুমার চৌধুরী
কৃষ্ণকুমার চৌধুরী () (আনু. ১৯১৮ - ৭ জানুয়ারি, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। ১৯৩৩ সালে মাস্টারদা সূর্যসেন এবং তারকেশ্বর দস্তিদারের মৃত্যুদণ্ডের প্রতিশোধ গ্রহণের জন্য চট্টগ্রাম যুব বিপ্লবী দলের চার জন সদস্য ইউরোপীয় ক্লাব (পল্টন) মাঠে ইংরেজদের ক্রিকেট খেলার সময় ৭ জানুয়ারি, ১৯৩৪ তারিখে বোমা ও রিভলভারের সাহায্যে কয়েকজন অফিসারকে আক্রমণ করেন। এতে পুলিস সুপার পিটার ক্লিয়ারি নিহত হয় এবং কয়েকজন শ্বেতাঙ্গ আহত হন। মিলিটারির পাল্টা আক্রমণে ঘটনাস্থলে নিত্যরঞ্জন সেন এবং হিমাংশুবিমল চক্রবর্তী নিহত হন। কৃষ্ণকুমার চৌধুরী এবং হরেন্দ্রনাথ চক্রবর্তী গ্রেপ্তার হন। বিচারে দুজনেরই ফাঁসি হয় এবং ১৯৩৪ সনের ৭ জানুয়ারি তাঁর ফাঁসি বহরমপুর জেলে কার্যকর করা হয়। একই দিন হরেন্দ্রনাথ চক্রবর্তী মেদিনীপুর কেন্দ্রীয় কারাগারে ফাঁসিতে মৃত্যুবরণ করেন।
কৃষ্ণকুমার চৌধুরীর জন্ম চট্টগ্রামে।
ফণিভূষণ নন্দী
ফণিভূষণ নন্দী () (? - ১৯৩৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। কালারপোল যুদ্ধ এবং চট্টগ্রাম অস্ত্রাগার আক্রমণে ও জালালাবাদ পাহাড়ে ব্রিটিশ সৈন্যের সঙ্গে লড়াই করেন। আত্মগোপন কালে ৫ মে, ১৯৩০ তারিখে চট্টগ্রামের ইউরোপীয় বসতি এলাকায় আক্রমণে অংশ নেন ও পুলিসের সঙ্গে সংঘর্ষে ধরা পড়েন। বিচারে যাবজ্জীবন কারাদণ্ডে দণ্ডিত হয়ে ১৯৩২ সালে আন্দামানে নির্বাসিত হন। যক্ষ্মা রোগাক্রান্ত অবস্থায় ১৯৩৭ সনের সেপ্টেম্বর মাসে তাঁকে প্রথম দলের সঙ্গে ভারত ভূখণ্ডে ফিরিয়ে আনা হয়। কলকাতা আলিপুর কেন্দ্রীয় কারাগারে মারা যান।
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ দে এবং সুখেন্দু দস্তিদারের যাবজ্জীবন দ্বীপান্তর দণ্ড হয়।
ফণিভূষণ নন্দীর জন্ম চট্টগ্রামের ডেঙ্গাপাড়ায়।
লালমোহন সেন
লালমোহন সেন () (? - ১৯৪৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। মাস্টারদা সূর্যসেনের বিপ্লবী কর্মী তিনি চট্টগ্রাম অস্ত্রাগার আক্রমণে অংশ নেন। গ্রেপ্তার হয়ে আন্দামান সেলুলার জেলে প্রেরিত হন। বিভিন্ন জেলে ১৬ বছর আবদ্ধ থেকে ১৯৪৬ সালে মুক্তি পান। এসময় নোয়াখালীতে সাম্প্রদায়িক দাঙ্গার প্রতিরোধে ও শান্তি স্থাপনের চেষ্টায় নোয়াখালীর গ্রামে গ্রামে ঘুরেছেন। সন্দ্বীপে শান্তির পক্ষে বক্তৃতা দেবার সময় তিনি নির্মমভাবে নিহত হন।
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ রায় এবং সুখেন্দু দস্তিদারের যাবজ্জীবন দ্বীপান্তর দণ্ড হয়।
সুবোধ চৌধুরী
সুবোধ চৌধুরী () (১৯১৪ - ২৬ আগস্ট, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।
তাঁর জন্ম ১৯১৪ সালে বর্ধমান জেলার কাটোয়া থানার অগ্রদ্বীপে। কাটোয়া কাশিরাম দাস বিদ্যায়তনের আবাসিক ছাত্র হিসাবে সেভেনথ ক্লাসে ভর্তি হন। বিদ্যালয়ের প্রধান শিক্ষক চণ্ডীদাস মজুমদারের প্রভাবে তাঁর মধ্যে স্বাধীনতার আকাঙ্ক্ষা সঞ্চারিত হয়। ১৯২৫ সালের পর সুবোধ চৌধুরী চলে যান চট্টগ্রামে মামা নগেন্দ্রনাথ সর্বাধিকারীর কাছে এবং ভর্তি হন চট্টগ্রাম শহরতলী হাইস্কুলে। সেখানে ম্যাট্রিকুলেশন পরীক্ষায় উত্তীর্ণ হন এবং চট্টগ্রাম কলেজে বিজ্ঞান বিভাগে আই.এসসি-তে ভর্তি হন।
চট্টগ্রাম কলেজ পড়ার সময় বিপ্লবী মাস্টারদা সূর্যসেন ও গণেশ ঘোষের সঙ্গে পরিচয় হয়। মাস্টারদার অনুপ্রেরনায় ‘ইন্ডিয়ান রিপাবলিকান আর্মি’র অন্যতম সদস্য হয়ে চট্টগ্রাম অস্ত্রাগার আক্রমণে জড়িয়ে পড়েন। এবং পুলিসের হাতে ধরা পড়ে তাঁর যাবজ্জীবন দ্বীপান্তরদণ্ড হয়।
ষোল বছর তিনি জেলজীবন যাপন করেছিলেন। আন্দামানে সেলুলার জেলে ছিলেন। জেলে এবং মূল ভূখণ্ডে আন্দোলনের ফলে গণেশ ঘোষ, অনন্ত সিংহ প্রমুখের সঙ্গে সুবোধ চৌধুরীকেও ১৯৩৮ সালে আলিপুর কেন্দ্রীয় কারাগারে ফিরিয়ে আনা হয়। শেষে ঢাকা সেন্ট্রাল জেল থেকে মুক্তি পান ১৯৪৬ সালের ৩১শে আগস্ট।।
জেল থেকে মুক্তি পেয়েই বর্ধমান জেলা কমিটির সম্পাদক নির্বাচিত হন। ১৯৭০ পর্যন্ত এই দায়িত্ব পালন করেন। ১৯৪৯ থেকে আমৃত্যু তিনি পার্টির পশ্চিমবঙ্গ রাজ্য কমিটির সদস্য ছিলেন। ১৯৫২ সালের প্রথম সাধারণ নির্বাচনে তিনি আত্মগোপন অবস্থায় কাটোয়া কেন্দ্র থেকে বিধানসভায় নির্বাচিত হন। ১৯৫৭ সালে নির্বাচনে পরাজিত হলেও ১৯৬২ ও ১৯৬৭-এর নির্বাচনে পুনরায় বিধায়ক হন। ১৯৭০ সালে কুখ্যাত 'সাইবাড়ির হত্যাকান্ড মামলা'য় তাঁকে অন্যতম প্রধান আসামি হিসাবে জড়ান হয়, ফলে তাঁকে আত্মগোপন করে থাকতে হয়। আত্মগোপন করা অবস্থায় বিহারের পাটনার নিকট পার্বলপুরে হৃদরোগে আক্রান্ত হয়ে মারা যান।
শানে নুযূল
শানে নুযূল বলতে বুঝায় মুসলমানদের ধর্মীয় গ্রন্থ কুরআনের কোন একটি সূরা বা এর অংশবিশেষ অবতীর্ণ হওয়ার প্রেক্ষাপট বা ইতিহাসকে।
ইসলামী ইতিহাস অনুসারে কুরআন সুদীর্ঘ তেইশ বছর ধরে বিভিন্ন ঘটনা এবং অবস্থার পরিপ্রেক্ষিতে খণ্ড খণ্ড অংশে ইসলামের নবী মুহাম্মাদের নিকট অবতীর্ণ হয়; এসব ঘটনার প্রেক্ষাপট বা ইতিহাসকেই কুরআন বিষয়ক আলোচনা ও ব্যাখ্যার ক্ষেত্রে 'শানে নুযূল' হিসাবে চিহ্নিত করা হয়।
এহতেশাম
আবু নুর মোহাম্মাদ এহতেশামুল হক (১৯২৭–১৭ ফেব্রুয়ারি ২০০২), যিনি এহতেশাম, নামে অধিক পরিচিত একজন পাকিস্তানি এবং বাংলাদেশি চলচ্চিত্র পরিচালক। ২০০২ সালে তার মৃত্যুতে ঢাকার চলচ্চিত্র একজন পথিকৃৎ পরিচালক এবং বাংলাদেশ এক বিশিষ্ট পরিচালক হারায়।
এহতেশাম ১৯২৭ সালের ১২ই অক্টোবর ঢাকায় জন্মগ্রহণ করেন। বাবা মোহাম্মদ ইউসুফ ছিলেন ইসলামিয়া কলেজের অধ্যাপক এবং মা মোছাম্মত কানিজ ফাতেমা ছিলেন একজন গৃহিণী।
এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন। ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত এবং শবনম। তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদীম বেগকে আবিষ্কার করেন এবং পরে তার মেয়ের সঙ্গে বিয়ে দেন। এহতেশাম ১৯৬৭ সালে নাদীম এবং শাবানা অভিনীত চকোরী ছবি পরিচালনা করেন, যেটিতে নাদীম-এর অভিষেক হয় এবং শাবানার প্রথম উর্দু ছবি।
তার প্রযোজিত জনপ্রিয় চলচ্চিত্র "রাজধানীর বুকে" (১৯৬০), "চকোরী" (১৯৬৭), "চান্দা" (১৯৬২), নতুন সুর (১৯৬২), সাগর (১৯৬৫), বাংলাদেশের ২য় রঙ্গিন চলচ্চিত্র, চাঁদ আর চাঁদনি (১৯৬৮), দাগ, পিচ ঢালা পথ (১৯৭০), শক্তি ইত্যাদি।
সূরা আয-যারিয়াত
সূরা আয-যারিয়াত (আরবি ভাষায়: الذّاريات‎) মুসলমানদের ধর্মীয় গ্রন্থ কুরআনের ৫১ তম সূরা, এর আয়াত অর্থাৎ বাক্য সংখ্যা ৬০ এবং এর রূকু তথা অনুচ্ছেদ সংখ্যা ৩। সূরা আয-যারিয়াত মক্কায় অবতীর্ণ হয়েছে।
এই সূরাটির প্রথম শব্দ وَالذَّارِيَاتِ থেকে এই সূরার নামটি গৃহীত হয়েছে; অর্থাৎ, এটি সেই সূরা যা الحجرات (‘আয-যারিয়াত’) শব্দটি দ্বারা শুরু হয়েছে।
সুরবালা সেনগুপ্ত
সুরবালা সেনগুপ্ত () (১৮৮১ - ১১ সেপ্টেম্বর, ১৯৭৩) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী নেত্রী। ১৯৩০ ও ১৯৩২ সনে আইন অমান্য আন্দোলনের সময় যথেষ্ট নির্যাতন সহ্য করেন এবং একাধিকবার কারাদণ্ড ভোগ করেন। তৎকালীন দিনাজপুর জেলার ঠাকুরগাঁও মহকুমার কংগ্রেস কমিটির সভানেত্রী এবং ঠাকুরগাঁও মহিলা সমিতির প্রতিষ্ঠাতা সভানেত্রী ছিলেন।
সুবোধ দে
সুবোধ দে () (১৯১৩ - ১৫ এপ্রিল, ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। চট্টগ্রাম অস্ত্রাগার আক্রমণের সঙ্গে যুক্ত থাকার অভিযোগে তাঁকে গ্রেপ্তার করা হয়। কলকাতা প্রেসিডেন্সী জেলে আটক থাকাকালে মারা যান। তাঁর জন্ম বাংলাদেশের চট্টগ্রাম জেলায়।
চট্টগ্রাম অস্ত্রাগার আক্রমণ মামলায় অনন্ত সিং, লোকনাথ বল, গণেশ ঘোষ, লালমোহন সেন, সুবোধ চৌধুরী, ফণিভূষণ নন্দী, আনন্দ গুপ্ত, ফকির সেন, সহায়রাম দাস, বনবীর দাসগুপ্ত, সুবোধ রায় এবং সুখেন্দু দস্তিদারের যাবজ্জীবন দ্বীপান্তর দণ্ড হয়।
সূরা আত্ব-তূর
সূরা আত্ব তূর (আরবি ভাষায়: الحجرات‎) মুসলমানদের ধর্মীয় গ্রন্থ কুরআনের ৫২ তম সূরা, এর আয়াত অর্থাৎ বাক্য সংখ্যা ২৭ এবং এর রূকু তথা অনুচ্ছেদ সংখ্যা ২। সূরা আত্ব তূর মদীনায় অবতীর্ণ হয়েছে।
এই সূরাটির প্রথম শব্দ وَالطُّورِ থেকে এই সূরার নামটি গৃহীত হয়েছে; অর্থাৎ, যে সূরা وَالطُّورِ (‘আত্ব তূর’) শব্দটি দ্বারা শুরু হয়েছে এটি সেই সূরা।
নকিয়া লুমিয়া ৭১০
নকিয়া লুমিয়া ৭১০ নকিয়া দ্বারা উৎপাদিত একটি স্মার্টফোন, যা মাইক্রোসফট এর উইন্ডোজ ফোন ৭.৮ অপারেটিং সিস্টেম দ্বারা পরিচালিত হয়।
বসন্ত বিশ্বাস
বসন্ত বিশ্বাস (৬ ফেব্রুয়ারি ১৮৯৫ - ১১ মে ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।
ছাত্রাবস্থায় তার শিক্ষক ছিলেন ক্ষীরোদচন্দ্র গাঙ্গুলি, মূলত তার প্রভাবেই বসন্ত বিপ্লবী রাজনীতিতে আকৃষ্ট হন। যুগান্তর গোষ্ঠীর কর্মী অমরেন্দ্রনাথ চট্টোপাধ্যায় এর সাথে বসন্তর পরিচয় হয় এবং সেই সূত্র ধরে ১৯১১ সালের শেষ দিকে রাসবিহারী বসুর সাথে 'বিশে দাস' ছদ্মনাম নিয়ে তিনি উত্তর ভারত চলে যান, রাসবিহারীর বৃহৎ বিপ্লব পরিকল্পনা সফল করার ব্রত নিয়ে।
রাসবিহারী বসুর তত্ত্বাবধানে তিনি বোমা ছোঁড়া অভ্যেস করতে থাকেন। তাদের টার্গেট ছিল বড়লাট হার্ডিঞ্জ। এই বোমাটি বিপ্লবী রাসবিহারীর অনুরোধে তৈরী করে দিয়েছিলেন প্রবীন বিপ্লবী মণীন্দ্রনাথ নায়েক। স্ত্রীলোকের পোশাকে "লীলাবতী" নাম নিয়ে বসন্ত ১৯১২ সালের ২৩ ডিসেম্বর লর্ড হার্ডিঞ্জকে শোভাযাত্রার মধ্যে বোমা মেরে আহত করেন দিল্লীর রাজপথে। সরকার একমাস পরে আততায়ীকে গ্রেপ্তারের জন্য এক লক্ষ টাকা পুরস্কার ঘোষণা করে। তিনি পরিহাস করে দিল্লীর জুম্মা মসজিদ থেকে এর উত্তর লেখেন। এরপর লাহোরে এসে লরেন্স গার্ডেনে পুলিস অফিসারদের নৈশ ক্লাবে বোমা ফেলার ষড়যন্ত্রে যোগ দেন। এ ব্যাপারে আমীরচাঁদ প্রমুখ কয়েকজন গ্রেপ্তার হলে ১৯১৪ সনে তিনি নিজগ্রামে ফিরে আসেন। ২৪শে ফেব্রুয়ারি পিতৃশ্রাদ্ধের সময় নবদ্বীপ থেকে কৃষ্ণনগরে বাজার করতে এলে জ্ঞাতি-ভাই শত্রুতা করে পুলিসে খবর দেওয়ায় তিনি গ্রেপ্তার হন। ১৯১৪ সালের ২৫ মে দিল্লীর দায়রা আদালতে বিচার শুরু হয়। প্রথম বিচারে মুক্তি পেলেও সরকার পক্ষের আপিলে অন্যান্য তিনজনের সঙ্গে তাঁর মৃত্যু দণ্ডাদেশ হয় ১০ ফেব্রুয়ারি পাঞ্জাব হাইকোর্টের রায়ে।
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বসন্ত বিশ্বাস ছাড়াও অপর তিনজন আমীরচাঁদ, অবোধবিহারী ও বালমুকুন্দের ফাঁসির আদেশ হয়। প্রিভি কাউন্সিলে আপিল করা হলেও তা অগ্রাহ্য হয় এবং আমিরচাঁদ, অবোধবিহারী, বালমুকুন্দর ফাঁসি হয় ৮ মে ১৯১৫ আর এদের সর্বকনিষ্ঠ বসন্তর ফাঁসি কার্যকর করা হয় ১৯১৫ সালের ১১ মে আমবালা জেলের ভেতর।
বসন্ত বিশ্বাসের জন্ম নদীয়া জেলার পোড়াগাছায়। তাঁর পিতার নাম মতিলাল বিশ্বাস। নীল বিদ্রোহের নেতৃত্ব দানকারী প্রধান নেতা দিগম্বর বিশ্বাস তার পূর্বপুরুষ, খুল্ল পিতামহ। তার স্মরনে তার বিদ্যালয় মুড়াগাছায় একটি স্মৃতিস্তম্ভ আছে যা উদ্বোধন করেন বিপ্লবী ভূপেন্দ্রনাথ দত্ত। বিপ্লবী রাসবিহারী বসু আরেকটি স্মৃতিফলক প্রতিষ্ঠা করেছিলেন জাপানে তার শিষ্য শহীদ বসন্ত বিশ্বাসের নামে।
শান্তি ঘোষ
শান্তি ঘোষ () (২২ নভেম্বর, ১৯১৬-২৭ মার্চ, ১৯৮৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম বিপ্লবী। শান্তি ঘোষ ও সুনীতি চৌধুরীকে তাঁদের সহপাঠী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। বিচারে শান্তি ও সুনীতি চৌধুরীর দ্বীপান্তর দণ্ড হয়। তাঁরা হাসিমুখেই কারাবরণ করেন। তিনি হিজলি বন্দি নিবাসে কিছুদিন বন্দি ছিলেন।
পরে সেই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।
শান্তি ঘোষ ও সুনীতি চৌধুরী কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাঁদের জন্ম ব্রাহ্মণবাড়ীয়া জেলায়।
সুনীতি চৌধুরী
সুনীতি চৌধুরী ঘোষ () (২২ মে, ১৯১৭-১২ জানুয়ারি, ১৯৮৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম নারী বিপ্লবী।
শান্তি ঘোষ ও সুনীতি চৌধুরীকে তাঁদের সহপাঠীনী প্রফুল্লনলিনী ব্রহ্ম প্রথম বিপ্লবের পথ দেখান। কুমিল্লার জেলা ম্যাজিস্ট্রেট মি. স্টিভেন্সকে ১৯৩১ সালে ১৪ ডিসেম্বর বিপ্লবী সুনীতি চৌধুরী ও শান্তি ঘোষ হত্যা করেন। নাবালিকা এই দাবীতে বিচারে শান্তি ও সুনীতি চৌধুরীর দ্বীপান্তর দণ্ড হয়। তাঁরা হাসিমুখে কারাবরণ করেন। যদিও মেদিনীপুর জেলে তাদের তৃতীয় শ্রেনীর কয়েদি করে রাখা হয়েছিল। তার পিতার সরকারি পেনশন বন্ধ করে দেওয়া হয়। তার পরিবারকে অবর্ণনীয় বিপর্যয়ের সম্মুখীন হতে হয়েছিল। তার দুই দাদার জেল হয়। ছোট ভাই অনাহারে ক্ষয়রোগাক্রান্ত হয়ে মারা যান। পরে এই হত্যার ব্যাপারে দুটি রিভলভারসহ গোপাল দেব ধরা পড়েন। বিচারে গোপাল দেবের আন্দামানে দ্বীপান্তর দণ্ড হয়।
তিনি হিজলি বন্দি নিবাসে বন্দি ছিলেন। সেখান থেকে গান্ধীজির চেষ্টায় মুক্তি পান শান্তি ঘোষের সাথেই ১৯৩৯ সালে। পড়াশোনা করে এম.বি পাশ করেন এবং ডাক্তার হিসেবে জনদরদী কাজে আত্মনিয়োগ করেন। নিঃস্বার্থ ভাবে দুস্থ ও দরিদ্র মানুষের সেবা ছিল তার ব্রত। ১৯৪৭ সালে শ্রমিক নেতা প্রদ্যোত কুমার ঘোষের সাথে তার বিবাহ হয়।
শান্তি ঘোষ ও সুনীতি চৌধুরী দুজনেই কুমিল্লার ফয়জুন্নেসা বালিকা বিদ্যালয়ের ছাত্রী ছিলেন। তাঁদের জন্ম ব্রাহ্মণবাড়ীয়া জেলায়।
সুনীতি চৌধুরী মারা যান ১২ জানুয়ারি, ১৯৮৮ সালে
শামস তাবরিজি
শামস তাবরিজি () বা শামস আল দিন মোহাম্মদ (১১৮৫-১২৪৮) ছিলেন একজন ইরানী সুফি ব্যাক্তিত্ব।
সিপাহ সালার, রুমির অন্তরঙ্গ বন্ধু এবং ভক্ত যিনি তাঁর সাথে চল্লিশ দিন অতিবাহিত করছিলেন, অনুসারে. শাসম ইমাম আলা আল-দিন এর পুত্র ছিলেন।
ইবনে হাযম
আবু মুহাম্মদ আলী ইবনে আহমদ ইবনে সাইদ "’ ইবনে হাযম "' (;জন্মঃনভেম্বর ৭, ৯৯৪-মৃত্যুঃ আগস্ট ১৫ ১০৬৪) আল-আন্দালুস আজ জাহিরি নামেও পরিচিত, আন্দালুসীয় বহুবিদ্যাজ্ঞ যিনি কর্ডোবাতে জন্মগ্রহণ করে যা বর্তমানে স্পেন। তিনি ইসালামি চিন্তাধারার একজন নেতৃস্থানীয় প্রবক্তা এবং সংগ্রাহক ছিলেন।
সূরা আল-ক্বামার
সূরা আল ক্বামার‌ (আরবি ভাষায়: القمر) মুসলমানদের ধর্মীয় গ্রন্থ কুরআনের ৫৪তম সূরা, এর আয়াত অর্থাৎ বাক্য সংখ্যা ৫৫ এবং রূকু তথা অনুচ্ছেদ সংখ্যা ৩। সূরা আল ক্বামার‌ মক্কায় অবতীর্ণ হয়েছে।
এই সূরাটির প্রথম আয়াতের وَانْشَقَّ الْقَمَرُ বাক্যাংশের الْقَمَرُ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে القمر (‘ক্বামার‌’) শব্দটি আছে এটি সেই সূরা।
মদীনায় হিযরাতের ৫ বৎসর পূর্বে মক্কার কাফির ও মুশরিকদের একদল নেতা একবার মুহাম্মাদ'র কাছে আসে। তাদের মধ্যে আবু জেহেল, ওয়ালিদ বিন মুগিরাহ, আস ইবনে ওয়ায়েল, আস ইবনে হিশাম, আসওয়াদ ইবনে আবদে ইয়াগুস, আসওয়াদ ইবনে মুত্তালিব, যাম‘আহ ইবনুল আসওয়াদ, নযর ইবনে হারেস ইত্যাদি ছিল। ঐ দিন রাতের আকাশে পূর্ণ চাঁদ দেখা যাচিছল। তারা বললো, ‘আপনার নবুওতের দাবী যদি সত্য হয়ে থাকে তাহলে এই চাঁদকে দ্বিখণ্ডিত হতে বলুন’। মুহাম্মাদ বললেন, ‘এ কাজ করলে কি তোমরা ঈমান আনবে?’ তারা বললো, ‘হ্যা।” 
অতঃপর মুহাম্মদ আল্লাহর কাছে এ বিষয়ে প্রার্থনা করলেন। তাঁর প্রার্থনা কবুল হলো। অতঃপর চাঁদ স্পষ্টভাবে দ্বিখণ্ডিত হয়ে গেল এবং দুই খণ্ডের মাঝখানে হেরা পর্বত দৃশ্যমান হলো। দুই খণ্ডের এক খণ্ড আবী কুবাইস পাহাড় বরাবর, অপরটি কাইকা’আন বরাবর দৃশ্যমান হলো। ইবনে কাসীর সহ সংখ্যাগরিষ্ঠ প্রাথমিককালের ইসলামী ইতিহাস রচয়িতাগণ এ ঘটনাকে নির্ভুল বলে সিদ্ধান্ত দিয়েছেন।
এ সময় মুহাম্মাদ বলছিলেন, ‘সাক্ষী থাক ও দেখ’। কাফির ও মুশরিকরা এই অসাধারণ দৃশ্য দেখে বিস্ময়ে হতবাক হয়ে গেল। কিন্তু তারা ঈমান না এনে বললো, ‘মনে হয়, আপনি আমাদেরকে যাদু করেছেন’। এ ঘটনাকে বলা হয় ‘শাক্কুল ক্বামার ()) যার পরিপ্রেক্ষিতে সূরা কামার (চন্দ্র) অবতীর্ণ হয়। এর প্রথম দুই আয়াত হলো:
এর অর্থ হলো, “কেয়ামত সমাসন্ন, চন্দ্র বিদীর্ণ হয়েছে। তারা যদি কোনো নিদর্শন দেখে তবে মুখ ফিরিয়ে নেয় এবং বলে এটা তো চিরাচরিত জাদু’’।
সূরা আন-নাজম
সূরা আন-নাজম‌ (আরবি ভাষায়: النّجْم‎) মুসলমানদের ধর্মীয় গ্রন্থ কুরআনের ৫৩ তম সূরা, এর আয়াত অর্থাৎ বাক্য সংখ্যা ৬২ এবং রূকু তথা অনুচ্ছেদ সংখ্যা ৩। সূরা আন-নাজম‌ মক্কায় অবতীর্ণ হয়েছে।
এই সূরাটির প্রথম শব্দ وَالنَّجْمِ থেকে এই সূরার নামটি গৃহীত হয়েছে; অর্থাৎ, যে সূরাটি النّجْم (‘নাজম‌‌’) শব্দটি দ্বারা শুরু হয়েছে এটি সেই সূরা।
পেন্টহাউস প্যাট তালিকা
এটি "পেন্টহাউস" সাময়িকীর আমেরিকান সংস্করণে উপস্থাপিত একটি তালিকা; এছাড়াও সেপ্টেম্বর ১৯৯৬ সাল থেকে প্যাট অব দ্য মান্থ বা প্যাট অব দ্য ইয়ার হিসেবে নির্বাচিত মডেলরাও এই তালিকায় অর্ন্তভূক্ত রয়েছেন। প্যাট অব দ্য ইয়ার এখানে গাঢ় রঙে প্রদর্শিত হয়েছে এবং নির্বাচিতদের নাম সাধারণভাবে বছরের জানুয়ারি সংখ্যায় সমন্বিত হয়েছে। ১৯৮৫ সালে কোন মডেল নির্বাচিত হয় নি।
উৎসসমূহ:
তেম্বা বাভুমা
তেম্বা বাভুমা (; জন্ম: ১৭ মে, ১৯৯০) কেপ প্রদেশের কেপটাউনে জন্মগ্রহণকারী দক্ষিণ আফ্রিকান ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ মাঝারি সারির ব্যাটসম্যান হিসেবে খেলছেন। এছাড়াও, ঘরোয়া ক্রিকেটে গটেংয়ের পক্ষে খেলছেন তিনি।
নিউল্যান্ডসের সাউথ আফ্রিকান কলেজ জুনিয়র স্কুলে অধ্যয়ণ করেন। এরপর স্যান্ডটনের সেন্ট ডেভিডস ম্যারিস্ট ইনান্দা হাইস্কুলে পড়াশোনা করেন।
২০০৮ সালে প্রথম-শ্রেণীর ক্রিকেটে ইস্টার্ন প্রভিন্সের বিপক্ষে অভিষেক ঘটে তার। খেলায় তিনি মাত্র চার রান সংগ্রহ করেন। সংক্ষিপ্তকালের জন্য জুটি গড়লেও ডেন ভিলাস করেন তার নিজস্ব সেরা স্কোর।
২০১০-১১ মৌসুমে ফ্রাঞ্চাইজ প্রতিযোগিতায় লায়ন্সের প্রতিনিধিত্ব করেন। সুপারস্পোর্ট সিরিজের প্রথম মৌসুমে ৬০.৫০ গড়ে চার খেলায় ২৪২ রান তোলেন। তন্মধ্যে নাইটসের বিরুদ্ধে করেন অপরাজিত ১২৪* রান। খেলায় তিনি ম্যান অব দ্য ম্যাচের পুরস্কার পান।
ঘরোয়া ক্রিকেটে চমৎকার ক্রীড়াশৈলী উপস্থাপন করায় দক্ষিণ আফ্রিকা এ ক্রিকেট দলের সদস্য হন ও পাঁচ খেলায় অংশ নেন। জুলাই, ২০১২ সালে ডারবানে শ্রীলঙ্কা এ দলের বিপক্ষে প্রথম খেলেন। ঐ বছরেরই আগস্টে আয়ারল্যান্ডে এ দলের সদস্য হিসেবে সফর করেন। কিন্তু দুই খেলার ঐ সিরিজে তিনি তেমন সফলতা পাননি।
২৬ ডিসেম্বর, ২০১৪ তারিখে সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। দক্ষিণ আফ্রিকার প্রথম কৃষ্ণাঙ্গ ক্রিকেটার হিসেবে সেঞ্চুরি করার কীর্তিগাঁথা রচনা করেন তিনি। ৫ জানুয়ারি, ২০১৬ তারিখে সফরকারী্ ইংল্যান্ডের বিপক্ষে কেপটাউনে অনুষ্ঠিত সিরিজের দ্বিতীয় টেস্টে অপরাজিত ১০২ রান তুলেন।
৭ নভেম্বর, ২০১৬ তারিখে অস্ট্রেলিয়ার বিপক্ষে প্রথম টেস্ট উইকেট পান।
২৫ সেপ্টেম্বর, ২০১৬ তারিখে সফরকারী আয়ারল্যান্ডের বিপক্ষে তার ওডিআই অভিষেক ঘটে। বেনোনিতে অনুষ্ঠিত ঐ খেলায় তিনি ১২৩ বলে ১১৫ রানের মনোমুগ্ধকর সেঞ্চুরি করেন।
মহাপদ্ম নন্দ
মহাপদ্ম নন্দ () নন্দ রাজবংশের প্রথম রাজা ছিলেন যিনি ৩৪৫ খ্রিস্টপূর্বাব্দ থেকে ৩২৯ খ্রিস্টপূর্বাব্দ পর্য্যন্ত মগধ রাজত্ব করেন।
মহাপদ্ম নন্দ শিশুনাগ রাজবংশের শেষ রাজা মহানন্দিনের শুদ্র গর্ভজাত পুত্র ছিলেন। তিনি মহানন্দিন ও তাঁর অন্যান্য পত্নীদের সকল পুত্রদের হত্যা করে মগধের সিংহাসন অধিকার করে নন্দ রাজবংশ প্রতিষ্ঠা করেন। মগধের সিংহাসন লাভ করে উত্তর ভারতের প্রাচীন রাজবংশগুলিকে ধ্বংস করে একছত্র সম্রাট হিসেবে নিজেকে ঘোষণা করেন। তিনি পাঞ্চাল, কাশী, হৈহেয়, অস্মক, কুরু, সুরসেন, বিতিহোত্র, বিদেহ ও কলিঙ্গ রাজ্যের কিয়দংশ অধিকার করেন। বিন্ধ্য পর্বতশ্রেণীর দক্ষিণেও তাঁর রাজত্ব বিস্তৃত হয়।
শুভাশিষ মুখোপাধ্যায়
শুভাশিষ মুখোপাধ্যায় বা শুভাশিষ মুখার্জি বাঙালি চলচ্চিত্র অভিনেতা ।
শুভাশিষ স্কটিশ চার্চ কলেজিয়েট স্কুলে অধ্যায়ন করেন এবং সেখান থেকে উচ্চ মাধ্যমিক পরীক্ষায় উত্তীর্ণ হন । উচ্চ মাধ্যমিক পরীক্ষায় পাশ করার পর তিনি শেঠ আনন্দরাম জয়পুরিয়া কলেজে ভর্তি এবং বি.কম পরীক্ষায় উত্তীর্ণ হন ।
এস আলম রিফাইন্ড সুগার ইন্ডাস্ট্রিজ লিমিটেড
এস আলম রিফাইন্ড সুগার ইন্ডাস্ট্রিজ লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি সুগার রিফাইনারী (চিনি পরিশোধনকারী) প্রতিষ্ঠান; স্থানীয় বাজারে এই কোম্পানির পণ্যটি "তুর্কি সুগার" (Turkey Sugar) নামে প্রচলিত।
বাংলাদেশের দক্ষিণ-পূর্বাঞ্চলের চট্টগ্রাম জেলার কর্ণফুলী নদীর তীরবর্তী এলাকায় এই শিল্প কমপ্লেক্সটি অবস্থিত।
২০০৪ সালে এই শিল্প প্রতিষ্ঠানটি স্থাপিত হয়; পরবর্তীতে ২০১১ সালের নভেম্বর মাসে আরো একটি ইউনিট এতে যুক্ত করা হয়।;
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ২,৮০০ মে. টন এবং বার্ষিক ৮ লাখ ৪০ হাজার মেট্রিক টন পরিশোধিত চিনি উৎপাদনে সক্ষম।
এস আলম রিফাইন্ড সুগার ইন্ডাস্ট্রিজ বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ১০ শতাংশ এককভাবে পূর্ণ করে।
পারটেক্স সুগার মিলস লিমিটেড
পারটেক্স সুগার মিলস লিমিটেড বাংলাদেশের নারায়ণগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি সুগার রিফাইনারী (চিনি পরিশোধনকারী) প্রতিষ্ঠান; স্থানীয় বাজারে এই কোম্পানির পণ্যটি "পারটেক্স সুগার" (Partex Sugar) নামে প্রচলিত।
বাংলাদেশের মধ্যাঞ্চলের ঢাকা বিভাগের নারায়ণগঞ্জ জেলার রূপগঞ্জ উপজেলায় এই শিল্প কমপ্লেক্সটি অবস্থিত।
২০০৪ সালে এই শিল্প প্রতিষ্ঠানটি স্থাপিত হয়।
এই বৃহদায়তন শিল্প-কমপ্লেক্সটি চিনি পরিশোধন কারখানা, বর্জ্য পরিশোধনাগার, অফিস ও আবাসন ভাবনের সমন্বয়ে গঠিত।
এই মিলটি আমদানীকৃত র' সুগার থেকে দৈনিক ১,৫০০ মে. টন এবং বার্ষিক ৪ লাখ ৫০ হাজার মেট্রিক টন পরিশোধিত চিনি উৎপাদনে সক্ষম।
অন্যান্য রিফাইনারী প্রতিষ্ঠানের মতো পারটেক্স সুগার মিলস-ও বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে।
টাবো
টাবো ভারত এর হিমাচল প্রদেশ এর লাহুল ও স্পিতি জেলার স্পিতি নদীর উপর একটি ছোট শহর । এই শহরটি রিকং পিও ও কাজা র মাঝে অবস্থিত।কাজা স্পিতির মহকুমার কেন্দ্রীয় দপ্তর । একটি বৌদ্ধ মঠ শহর ঘিরে রয়েছে যা কিনা কিংবদন্তি অনুসারে হাজার বছরের বেশি পুরানো। তেনজ়িন গিয়াৎসো ,চতুর্দশ দলাই লামা এই টাবো বৌদ্ধমঠেই অবসর গ্রহনের ইচ্ছা প্রকাশ করেন, যেহেতু তিনি মনে করেন টাবো বৌদ্ধমঠটি অন্যতম পবিত্র বৌদ্ধমঠ ।১৯৯৬ সালে চতুর্দশ দলাই লামা টাবোতেই কালচক্র এর প্রারম্ভিক উৎসব করেন যেটি টাবো বৌদ্ধমঠের সহস্রাব্দের বার্ষিকী উৎসবের সঙ্গে একই সময়ে পড়েছিল। এই উৎসবটিতে সারা বিশ্বের সহস্রাধিক বৌদ্ধ ধর্মালম্বী উপস্থিত ছিলেন। টাবো বৌদ্ধমঠের আধ্যাত্মিক প্রধান হলেন সেনশাপ সেরকং রিনপোচে।
টাবো ১০,৭৬০ ফুট/ ৩,২৮০ মিটার উচ্চতায় অবস্থিত।
বৌদ্ধ মঠের অভ্যন্তরীন মন্দিরের ভিতরে প্রচুর দেয়াল চিত্রের ও মাটির মূর্তির ভাণ্ডার আছে। Archaeological Survey of India (ASI)সময়ের সাথে সাথে কিছু নষ্ট হয়ে যাওয়া আঁকা ঠিক করার চেষ্টা করেছিল কিন্তু সেভাবে হয়ে ওঠেনি।
টাবোতে বেশ কয়েকটি হোটেল আছে যার মধ্যে বাঞ্জারা ক্যাম্পাস রিট্রিট সব থেকে বিলাসবহুল। রাতে তাপমাত্রা দিনের থেকে অনেকটাই নীচে নেমে যায়।আরো কিছু হোটেল ও হস্টেল আছে যেমন তাসি গান্সার,মেন্থক দুম্রা ইত্যাদি।তাছাড়া আছে মঠের নিজস্ব গেস্ট হাউসগুলি।
কাজা থেকে রিকং পিও র বাসগুলি টাবো হয়ে যায়।
বাংলাদেশের হাওরের তালিকা
নদীমাতৃক বাংলাদেশে বিভিন্ন প্রকার জলাধার ছড়িয়ে ছিটিয়ে রয়েছে যাদের মধ্যে অন্যতম হলো হাওর। বাংলাদেশ হাওর ও জলাভূমি উন্নয়ন বোর্ডের তথ্যানুসারে দেশে মোট ৪১৪টি হাওর রয়েছে; তবে, বাংলাদেশ পানি উন্নয়ন বোর্ডের হিসাবানুসারে হাওরের সংখ্যা ৪২৩টি।
সংশোধনী ধর্ষণ
সংশোধনী ধর্ষণ (ইংরেজি: corrective rape) হল সামাজিক ও রাজনৈতিক দৃষ্টিকোণ থেকে একপ্রকার ঘৃণাজনিত অপরাধ (hate crime) যেখানে ব্যক্তিবিশেষ তাদের লিঙ্গ-পরিচয় (gender identity) বা যৌন অভিমুখিতার জন্য ধর্ষিত হন। এক্ষেত্রে নিপীড়িত ব্যক্তিকে বিষমকামী বা প্রথাগত লিঙ্গ-পরিচয়ে পরিবর্তনের লক্ষ্যে অপরাধ সাধিত হয়।
দক্ষিণ আফ্রিকায় কিছু নারী সমকামীর (lesbian) উপর (যেমন: ইউডি সিমালিন, যাকে ধর্ষণের পর হত্যা করাও হয়েছিল এবং জোলিসোয়া নেঙ্কোয়ানা) যৌন-অত্যাচারের পরিপ্রেক্ষিতে "সংশোধনী ধর্ষণ" পরিভাষাটির প্রচলন ঘটে। কিছু দেশে এলজিবিটি সম্প্রদায়ভুক্ত ব্যক্তিদের প্রতিরক্ষা দেওয়ার আইন থাকলেও সংশোধনমূলক ধর্ষণের মত ঘটনা প্রায়শই চোখে পড়ে।
যৌনতা ও লিঙ্গ ক্রিয়ার (gender role) ভিত্তিতে সমাজ নির্ধারিত রীতিনীতি লঙ্ঘনকারী মানুষদের প্রতি (তাদের "অস্বাভাবিক" আচরণ মুক্ত করে সামাজিক রীতির অনুসারী করে তুলতে ) ধর্ষণমূলক নিপীড়নকে "সংশোধনী ধর্ষণ" বলা হয়ে থাকে। দক্ষিণ আফ্রিকায় প্রথম এধরনের দৃষ্টান্ত নথিবদ্ধ হয়; যেখানে মহিলার পরিবার ও স্থানীয় গোষ্ঠীর নজরদারিতে এরকম ঘটনা ঘটে।
দক্ষিণ আফ্রিকায় নারী-সমকামীদের শরীরে এইচ.আই.ভি. (H.I.V.) সংক্রমণের প্রধান ভূমিকা ছিল এই সংশোধনমূলক নিপীড়নের। এধরনের ক্রিয়াকলাপ অত্যাচারিতদের উপর শারীরিক ও মানসিক পীড়া , এইচ.আই.ভি. সংক্রমণ, অবাঞ্ছিত গর্ভধারণ এমনকী আত্মহত্যার মত ঘটনায় মোড় নিতে পারে। 
থাইল্যান্ড(Thailand), জিম্বাবোয়ে (Zimbabwe), ইকুয়েডর (Ecuador),উগান্ডা (Uganda), ভারত (India) এবং দক্ষিণ আফ্রিকায় (South Africa) এধরনের ঘটনার নজির মিলেছে।
হাইল হাওর
হাইল হাওর বাংলাদেশের বৃহত্তর সিলেটের মৌলভিবাজার ও হবিগঞ্জ জেলার কিয়দাংশে অবস্থিত একটি বৃহদায়তন জলাভূমি।
হাইল হাওর সিলেটের মৌলভিবাজার জেলার সদর ও শ্রীমঙ্গল এবং হবিগঞ্জ জেলার বাহুবল উপজেলা জুড়ে বিস্তৃত।; এতে রয়েছে ১৪ টি বিল এবং পানি নিস্কাশনের ১৩ টি নালা। এই হাওরটির মোট আয়তন ১০ হাজার হেক্টর; যার ৪ হাজার হেক্টর প্লাবন ভূমি, ৪ হাজার ৫১৭ হেক্টর হাওর, ১ হাজার ৪০০ হেক্টর বিল, ৪০ হেক্টর খাল এবং ৫০ হেক্টর নদী।
বিভিন্ন প্রজাতির পাখি ও অন্যান্য প্রাণী দেখা যায় এখানে; এদের মধ্যে কুড়া পাখি প্রধান।
হাইল হাওরে পূর্বে ৯৮ প্রজাতির মাছের আবস থাকলেও বর্তমানে এদের মধ্যে ২১ প্রজাতি পুরোপুরি বিলুপ্ত হয়ে গেছে এবং আরো ১১ প্রজাতির মাছ বিলুপ্তপ্রায়। বিলুপ্ত হয়ে যাওয়া মাছগুলো হলো: বাচা, ঘারুয়া, ছেপচালা, বাঘাইড়, ঢেলা, রিটা, বাঁশপাতা, রানী, নাফতানি, নাপিত কই, তারা বাইম, বামোশ, বড় বাইম, তিতপুঁটি, নামা চান্দা, একথুটি, চাকা, শ্বেত সিংগি, শ্বেত মাগুর মাছ; পক্ষান্তরে, বিলুপ্তপ্রায় মাছগুলো হলো: পাবদা, আইড়, বেদা, মিনি, ফলি, গজার, গুলশা, দাড়কিনি, চিতল, টাটকিনি ও তারা বাইন।
বনু কুরাইজা
বনু কুরাইজা () ছিল ৭ম শতাব্দীতে মদিনার একটি ইহুদি গোত্র। খন্দকের যুদ্ধের পর মুসলিমদের সাথে তাদের সংঘর্ষ সৃষ্টি হয় এবং তারা আত্মসমর্পণ করে। পরে বিচারে গোত্রের প্রাপ্তবয়স্ক পুরুষ সদস্যদের হত্যা এবং নারী ও শিশুদের দাস হিসেবে বন্দী করা হয়।
ধারণা করা হয় যে ইহুদি-রোমান যুদ্ধের সময় ইহুদি গোত্রগুলো হেজাজে আগমন করে এবং কৃষিকাজ শুরু করে। ফলে সাংস্কৃতিক, অর্থনৈতিক ও রাজনৈতিক দিক থেকে তারা প্রাধান্য বিস্তার করে। তবে পরবর্তীতে বনু আউস ও বনু খাজরাজ নামক দুটি আরব গোত্র ইয়েমেন থেকে ইয়াসরিব আসে এবং প্রাধান্য বিস্তার করে। এই দুটি গোত্র একসময় নিজেদের মধ্যে প্রতিদ্বন্দ্বিতায় লিপ্ত হয়ে পড়ে। ইহুদি গোত্রগুলো এসময় এদের সাথে মিত্রতায় আবদ্ধ হয়। বনু কুরাইজা গোত্র আরব বনু আউসের সাথে মিত্রতা করেছিল।
৬২২ সালে মুহাম্মদ (সা) মদিনায় হিজরত করেন। এরপর বিবাদমান পক্ষগুলোর মধ্যে মদিনা সনদ নামক চুক্তি স্বাক্ষরিত হয়। হিজরতের পর মক্কার কুরাইশদের সাথে মদিনার মুসলিমদের মধ্যে কয়েকটি যুদ্ধ সংঘটিত হয়। এছাড়াও মুসলিমদের সাথে মদিনার ইহুদিদের মধ্যেও বিরোধপূর্ণ পরিস্থিতি সৃষ্টি হয়েছিল।
খন্দকের যুদ্ধের সময় কুরাইশ ও তাদের মিত্ররা মদিনা শহর অবরোধ করে। মদিনার চারপাশে পরিখা খুড়ে প্রতিরক্ষার ব্যবস্থা নেয়া হয়েছিল। বনু কুরাইজা এসময় কুরাইশদের সাথে যোগ দিয়ে চুক্তি লঙ্ঘন করে। তারা ভিন্ন দিক থেকে মুসলিমদের উপর হামলার পরিকল্পনা করেছিল। যুদ্ধ সমাপ্ত হওয়ার পর মুসলিমরা তাদের গোত্রের উপর অবরোধ করে। শেষপর্যন্ত সাদ ইবনে মুয়াজকে বিরোধ মীমাংসার জন্য উভয় পক্ষ থেকে বিচারক নিযুক্ত করা হয়। সাদ গোত্রের সকল প্রাপ্তবয়স্ক পুরুষ (যোদ্ধাদেরকে) সদস্যকে হত্যা এবং নারী ও শিশুদেরকে দাস হিসেবে বন্দী করার নির্দেশ দেন।
থেসেলাস (অভিনেতা)
থেসেলাস খ্রিস্টপূর্ব চতুর্থ শতাব্দীর একজন ম্যাসিডোনীয় অভিনেতা ছিলেন।
থেসেলাস মহান আলেকজান্ডারের সমকালীন ও প্রিয় একজন বিরহ অভিনেতা ছিলেন। আলেকজান্ডারের সিংহাসন আরোহণের পূর্বে ও পরে এশিয়া অভিযানের সময় অভিনেতা তাঁকে সঙ্গ দেন। ৩৪৭ ও ৩৪১ খ্রিস্টপূর্বাব্দে তিনি ডায়ানাইসিয়া ও লিনাইয়া উৎসবে সেরা অভিনেতা হিসেবে বিজয়ী হন। ৩৩৬ খ্রিস্টপূর্বাব্দে পারস্যের কেয়ারিয়া অঞ্চলের সত্রপ পিক্সোদারোস তাঁর জ্যেষ্ঠা কন্যার সঙ্গে আলেকজান্ডারের জ্যেষ্ঠ সৎভাই আর্হিদিউসের বিবাহের প্রস্তান দিলে ফিলিপের উত্তরাধিকারী হিসেবে আর্হিদিউসের নাম বিবেচিত হওয়ার আশঙ্কায় আলেকজান্ডার থেসেলাসকে পিক্সোদারোসের নিকট পাঠিয়ে বার্তা দেন যে, তিনি যেন তাঁর কন্যার সঙ্গে ফিলিপের অবৈধ সন্তান আর্হিদিউসের বিবাহ না দিয়ে আলেকজান্ডারের সঙ্গে বিবাহের সিদ্ধান্ত বিবেচনা করেন। ফিলিপ এই ঘটনার কথা শুনে এই বিবাহ প্রস্তাব নাকচ করে দেন এবং থেসেলাসকে বন্দী করেন।
ভাই বালমুকুন্দ
ভাই বালমুকুন্দ () (১৮৮৯ - ১১ মে, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি ১৯১২ সালের ২৩ ডিসেম্বর লর্ড হার্ডিঞ্জকে আক্রমণ করে আহত করার কাজে জড়িত ছিলেন। বিচারে অন্যান্য তিনজনের সঙ্গে তাঁর মৃত্যু দণ্ডাদেশ হয়। আমবালা জেলে ফাঁসিতে মৃত্যুবরণ করেন। আরেক বিপ্লবী ভাই পরমানন্দ তাঁর চাচাত ভাই। ভাই পরমানন্দ গদর পার্টির নেতা ছিলেন।
বড়লাট লর্ড হার্ডিঞ্জের উপর আক্রমণের নেতা ছিলেন রাসবিহারী বসু। বসন্ত বিশ্বাস বোমা নিক্ষেপ করে সুকৌশলে পলায়ন করতে পেরেছিলেন। এই মামলায় বিচারে বালমুকুন্দ ছাড়াও অপর তিনজন আমীর চাঁদ, অবোধবিহারী ও বসন্ত বিশ্বাসের ফাঁসির আদেশ কার্যকর করা হয় ১৯১৫ সালের ১১ মে আমবালা জেলের ভেতর।
বালমুকুন্দের জন্ম ঝিলাম জেলার কারাইলা গ্রামে। তাঁর পিতার নাম ভাই মথুরা দাস।
গদর পার্টি
গদর পার্টি () ছিল ভারতে পাঞ্জাবীদের দ্বারা প্রতিষ্ঠিত একটি সংগঠন। এটি মার্কিন যুক্তরাষ্ট্র এবং কানাডায় গঠিত হয়েছিল। এটির উদ্দেশ্য ছিল ভারতীয় উপমহাদেশের ব্রিটিশ বিরোধী স্বাধীনতা আন্দোলনে সক্রিয় অংশগ্রহণ এবং স্বাধীনতা কার্যকর করা। এই দলের প্রধান নেতাগণ ছিলেন লালা হর দয়াল, Sohan Singh Bhakna, Kartar Singh Sarabha, এবং রাসবিহারী বসু।
ভবভূষণ মিত্র
ভবভূষণ মিত্র (ছদ্মনাম স্বামী সত্যানন্দ পুরি) () (১৮৮১–২৭ জানুয়ারি, ১৯৭০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী যিনি সমাজকর্মী থেকে মুক্তিসংগ্রামী হয়েছিলেন।
তিনি আলিপুর বোমা মামলায় অভিযুক্ত হলেও মামলা চলাকালীন বেশ কিছুদিন আত্মগোপন করে থাকতে সমর্থ হন। পরে মুম্বাই বন্দরে গ্রেপ্তার হন এবং একটি অতিরিক্ত মামলার রায়ে তাঁর দ্বীপান্তর হয়। পরবর্তীকালে মূলত সন্ন্যাসীর জীবনযাপন করলেও স্বাধীনতা আন্দোলনের বহু কর্মীকে তিনি প্রত্যক্ষ ও পরোক্ষভাবে প্রেরণা যুগিয়েছেন।
ভবভূষণ মিত্রের জন্ম যশোর জেলার বলরামপুরে।
দলগত যৌনকর্ম
দলগত যৌনকর্ম হলো তিন বা ততোধিক ব্যক্তি কর্তৃক একত্রে যৌনকর্ম সংঘটন। সাধারণ জীবনে দলগত যৌনকর্ম বিশেষ জনপ্রিয় না হলেও পর্নচিত্রে প্রায়শঃ দলগত যৌনকর্ম উপজীব্য হিসেবে ব্যবহৃত হয়। এতে একই সঙ্গে প্রদর্শকাম ও দর্শকাম চরিতার্থ হয়ে থাকে। দলগত যৌনকর্মের কল্পনা পুরুষ এবং মহিলা উভয়ের মধ্যে অত্যন্ত সাধারণ।
ইহা সবধরনের লিঙ্গ ও যৌন অভিমুখিতাগত ব্যক্তির মধ্যে হতে পারে। মানুষ ছাড়াও অন্যান্য প্রাণী যেমন: বনবো বানর (bonobo apes) এবং শিম্পাঞ্জিদের (chimpanzee) মধ্যে দলগত যৌনতা প্রতীয়মান।
দলগত যৌনকর্ম সাধারণত গোপনীয়ভাবে যৌন মজলিশ এ বা স্বল্প-প্রকাশ্যে সঙ্গী-বিনিময় সমাবেশ-এ ঘটে থাকে, কিন্তু ম্যাসাজ পার্লার (massage parlor) বা যৌনপল্লী (brothel) বা সেক্স ক্লাবেও ঘটার সম্ভাবনা রাখে। পর্নোগ্রাফিতেও এর ব্যবহার লক্ষ্যণীয়।
নীতিগতভাবে, দুইজনের বেশি মানুষের দ্বারা পরিচালিত যে কোন যৌন আচরণকে "দলগত যৌনকর্ম" হিসাবে উল্লেখ করা যেতে পারে, তবে বিশেষ কাজের বা সমন্বয়কারী মানুষের বর্ণনা করার জন্য বিভিন্ন পরিভাষা ব্যবহার করা হয়। অনেক সুইংগার (swinger) যুক্তি দেন যে, অ-সুইংগারগণ বোধগম্যতার অস্পষ্টতার কারণে পরিভাষাগুলিকে মিশিয়ে ফেলেছেন এবং পরিভাষাগুলির মধ্যে স্বতন্ত্র পার্থক্য আছে — সংখ্যা, অভিপ্রায়, যৌন অভিমুখিতা, এবং জড়িত ব্যক্তিদের পরিচিতি হিসাবে নির্দিষ্ট অর্থে।
পুরুষদের মধ্যে দলগত হস্তমৈথুন, সাধারণত একটি বৃত্ত গঠন করে কিছুটা বসে।
অংশগ্রহণকারী দলের একটি বৃত্তাকার গঠনের মধ্যে একে অপরের সঙ্গে যোনিলেহন বা শিশ্নচোষণ সম্পাদন, প্রতিটি অংশগ্রহণকারীকে একযোগে যুগপৎ মুখমৈথুন গ্রহণ এবং প্রদানের অনুমতি দিয়ে।
বেশিরভাগ লোকই এক ব্যক্তির উপর যৌনকর্ম সম্পাদন করে, পরিবর্তভাবে বা একই সময়ে।
তিনজনের মধ্যে যৌন সম্পর্ক থাকা প্রত্যেক ব্যক্তি, একযোগে নাও হতে পারে। মান্জে এ ত্রয়িস (Ménage à trois) (আক্ষরিকভাবে, "তিনজনের পরিবার") -এর সঙ্গে বিভ্রান্ত হবেন না।
চারজনের মধ্যে যৌনকর্ম সম্পাদন। মান্জে এ কোয়েটার (ménage à quatre) (আক্ষরিকভাবে, "চারজনের পরিবার") -এর সঙ্গে বিভ্রান্ত হবেন না।
যখন একই সময়ে একজন ব্যক্তির যোনি এবং/বা পায়ুদ্বার দুটি লোকের শিশ্ন দ্বারা প্রবিষ্ট বা ভেদিত হয়। এটি সাধারণত যখন একজন পায়ুদ্বারে শিশ্ন প্রবেশ করান এবং অন্যজন যোনিতে ঢোকান, যদিও এটি একই ছিদ্রে দুজনের শিশ্নের যুগপৎ ভেদনকেও নির্দেশ করে।
ক্যাপ্রি সম্রাট তিবিরিয়াসের দ্বারা দলগত যৌনকর্মের অনুশীলনগুলিকে বর্ণনা করার জন্য সুয়েটোনীয়াস দ্বারা ব্যবহৃত শব্দ।
দম্পতিরা কোনও সঙ্গী-বিনিময় বা দম্পতিদের মধ্যে অন্য কোনও প্রধান যৌন কার্যকলাপ ছাড়াই একই কক্ষে পৃথক জোড়ায় যৌন কার্যকলাপে অংশগ্রহণ করেন।
দলগত যৌনকর্মের কল্পনা পুরুষ এবং মহিলা উভয়ের মধ্যে অত্যন্ত সাধারণ। প্রধান গবেষণার মধ্যে, ৫৪ থেকে ৮৮ শতাংশ মানুষেরা অন্যদের যৌনকর্ম করতে দেখার কল্পনা করেন, ৪০ থেকে ৪২% মানুষ, অন্যদের দ্বারা প্রতীয়মান হওয়ার কল্পনা করেন, এবং ৩৯ থেকে ৭২% মানুষ বন্দীত্বের কল্পনা করেন। কিন্সের বিষয়সমূহ দ্বারা যৌন আচরণের অনেক প্রকার বিবৃত হয়েছিল, কিন্তু প্রাতিষ্ঠানিক কিন্সে বিবরণী ওয়েব সাইট কিন্সে-এর অনুসন্ধানের সারসংক্ষেপে তিনজনে মিলে বা দলগতভাবে যৌনকর্মের উল্লেখ করে না।
ইউটিসি−০০:৪৪
ইউটিসি−০০:৪৪ যা ইউটিসি সময় থেকে ০ ঘণ্টা ৪৪ মিনিট পিছিয়ে।
ইউটিসি−০০:৪৪ লাইবেরিয়াতে ১ মে ১৯৭২ সাল পর্যন্ত ব্যবহার হত। এটি মনরোভিয়া মান সময় বা লাইবেরিয় সময় নামে পরিচিত ছিল। সঠিক সময় ছিলই জিএমটি-০০:৪৩:০৮ (মনরোভিয়ার দ্রাঘিমাংশ উপর ভিত্তি করে) যেটি ১৯১৯ সালে ১ মার্চ জিএমটি-০০:৪৪ হিসাবে পুনঃনির্ধারণ করা হয়। ১৯৭২ সালে এটি পরিবর্তন করে ইউটিসি করা হয়।
ইউটিসি−০০:২৫:২১
ইউটিসি−০০:২৫:২১ যা ইউটিসি থেকে ০ ঘণ্টা ২৫ মিনিট ১৭ সেকেন্ড পিছিয়ে।
ইউটিসি−০০:২৫:২১ সময় আয়ারল্যান্ডে ডাবলিন মান সময় হিসাবে ব্যবহার হত।
ডাবলিন মান সময় সংবিধি (সময়ের সংজ্ঞা) আইন ১৯৮০ দ্বারা চালু হয়, যেটি গ্রীনিচ মান সময়কে গ্রেট ব্রিটেনের আইনসিদ্ধ সময় হিসাবে চিহ্নিত করে।
ভোর ২:০০ ডাবলিন মান সময় ১ অক্টোবর, ১৯১৬ "সময় (আয়ারল্যান্ড) আইন, ১৯১৬" আয়ারল্যান্ডের সময়কে পরিবর্তন করে সমগ্র ব্রিটেনে ব্যবহৃত সময়ে নিয়ে আসা হয়, গ্রীষ্মকালীন এবং অন্য সময়ের জন্য।
ইউটিসি+০২:৩০
ইউটিসি+০২:৩০ইউটিসি থেকে ০২ ঘণ্টা ৩০ মিনিট এগিয়ে। "আইএসও ৮৬০১" হিসাবে এই সময়কে এভাবে লিখা হয় ।
১৯ শতকের শেষের দিকে রাশিয়াতে "মস্কো মান সময়" প্রচলন করা হয়, যেটি আসলে ইউটিসি+০২:৩০। অক্টোবর বিপ্লব-এর পরে সময় অঞ্চল ইউটিসি+০২:০০ তে পরিবর্তন করা হয়।
ইউটিসি+০৩:৩০
ইউটিসি+০৩:৩০ হল একটি সময় অঞ্চল, যা ইউটিসি থেকে ৩ ঘণ্টা ৩০ মিনিট এগিয়ে। এই সময় শুধুমাত্র ইরানে ব্যবহার করা হয়।
ইউটিসি+০৪:০০
ইউটিসি+০৪:০০ হল একটি সময় অঞ্চল, যা ইউটিসি থেকে ৪ ঘণ্টা এগিয়ে। "আইএসও ৮৬০১" এই সময়কে লিখা হয় এভাবে - । এই সময় ব্যবহার হয়ঃ
পারস্য উপসাগর মান সময় ইউটিসি+০৪:০০ ব্যবহার করে।
ইউটিসি+০৪:৩০
ইউটিসি+০৪:৩০ হল একটি সময় অঞ্চল, যা ইউটিসি থেকে ৪ ঘণ্টা ৩০ মিনিট এগিয়ে। এই সময় ব্যবহার হয়ঃ
আলিপুর বোমা মামলা
আলিপুর বোমা মামলা () হচ্ছে ভারতীয় উপমহাদেশের ব্রিটিশ বিরোধী স্বাধীনতা আন্দোলনের একটি গুরুত্বপূর্ণ কোর্টের মামলার বিচার যেটি মে ১৯০৮ থেকে মে ১৯০৯ পর্যন্ত চলেছিলো। এই মামলায় ৩৭ জনের অধিক সন্দেহভাজনকে আলিপুর সেশন কোর্টে বিচার করা হয়, ব্রিটিশ সরকারের পক্ষে বিচার করে পি. সি. বিচক্রফট।
আলিপুর দক্ষিণ ২৪ পরগনা জেলার জেলা-সদর ও কলকাতার দক্ষিণাঞ্চলে অবস্থিত একটি অঞ্চল। ভারতের স্বাধীনতা সংগ্রামের ইতিহাসের সঙ্গেও এই অঞ্চলের যোগ অত্যন্ত গভীর।
৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পরা এই মামলা শুরু হয়। হত্যার দায়ে অভিযুক্তদের বিচার শুরু হয় ২১ মে ১৯০৮ তারিখে। বিচারক ছিলেন জনৈক বৃটিশ পি. সি. বিচক্রফট এবং দুইজন ভারতীয়, লাথুনিপ্রসাদ ও জানকিপ্রসাদ।
৩০ এপ্রিল, মুজাফফরপুর বোমা হামলার ঘটনার পরে ২ মে ৩২ নং মুরারিপুকুরের বাগানবাড়ি তল্লাশি করে পুলিশ বোমার কারখানা আবিষ্কার করে। পরে মামলা শুরু হয় ২১ মে ১৯০৮ তারিখে। ১৯০৯ সালের ৬ মে আলিপুর বোমা মামলার রায় দেয়া হয়। রায়ে বিচারক বারীন্দ্রকুমার ঘোষ, ও উল্লাসকর দত্তকে মৃত্যুদণ্ড দেন। উপেন্দ্র বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর ঘোষ, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবংকৃষ্ণ জীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়। অরবিন্দ ঘোষ মুক্তি পান এবং অনেকের সাজা হ্রাস করা হয়।
রাধিকা আপ্টে
রাধিকা আপ্টে (; জন্ম ৭ সেপ্টেম্বর ১৯৮৫) ভারতএর একজন জনপ্রিয় অভিনেত্রী।. রাধিকা অভিনয় করেছেন হিন্দি, বাংলা, মারাঠি, তেলেগু, তামিল এবং মালায়মাম ভাষার চলচ্চিত্রে অভিনয় করেছেন।
রাধিকা আপ্টে ১৯৮৫ সালের ৭ সেপ্টেম্বর পুনেতে জন্মগ্রহন করেন।
অন্তহীন
মাঝি
তাছাড়া তিনি সুজয় ঘোষ এর একটি ছোট ডকুমেন্টারী অহল্যা তে অভিনয় করেন।
ইউটিসি+০৫:৪০
ইউটিসি+০৫:৪০ হল একটি সময় অঞ্চল, যা ইউটিসি থেকে ৫ ঘণ্টা ৪০ মিনিট এগিয়ে।
ইউটিসি+০৫:৪০, যেটি ১৯৮৬ সাল পর্যন্ত নেপাল মান সময় হিসেবে ধরা হত, যেটি কাঠমন্ডু মান সময় স্থানাঙ্ক ৮৫°১৯'পুঃ বা ৫:৪১:১৬ হিসাবে ধরা হত।
১৯৮৬ সাল থেকে নেপাল মান সময় ইউটিসি+০৫:৪০
নিরালম্ব স্বামী
যতীন্দ্রনাথ বন্দ্যোপধ্যায় বা নিরালম্ব স্বামী () (১৯ নভেম্বর। ১৮৭৭ - ৫ সেপ্টেম্বর, ১৯৩০) ছিলেন ভারতীয় জাতীয়তাবাদী স্বাধীনতা সংগ্রামী। তিনি অরবিন্দ ঘোষের সাথে সংগ্রামে ছিলেন এবং নাটকীয়ভাবে ১৮৭১ থেকে ১৯১০ সালে অরবিন্দের উত্থান ঘটে।
ভারতী পত্রিকায় তিনি ইতালির বিপ্লব বিষয়ে ধারাবাহিকভাবে লিখতেন। ১৯০৩ সনে যোগেন্দ্র বিদ্যাভূষণের বাড়িতেই তাঁর ললিতচন্দ্র চট্টোপাধ্যায় এবং বাঘা যতীনের সঙ্গে পরিচিত হন।
সার্বজনীন সমন্বিত সময় বিচ্যুতি
সার্বজনীন সমন্বিত সময় বিচ্যুতি ( "ইউটিসি অফ্‌সেট্‌") বা সাসস বিচ্যুতি হচ্ছে সার্বজনীন সমন্বিত সময় (সংক্ষেপে "সাসস") থেকে কোন নিদিষ্ট স্থান ও সময়ের ঘণ্টা ও মিনিটের পার্থক্য। এটি সাধারণত ±[hh]:[mm], ±[hh][mm], বা ±[hh] হিসাবে প্রদর্শিত হয়। তাই, যদি সাসস থেকে ১ ঘণ্টা আগে বলা হয়, তাহলে সাসস বিচ্যুতি হবে "+০১:০০", "+০১০০", বা সহজভাবে "+০১"।
সময় অঞ্চল হচ্ছে একটি ভৌগোলিক অঞ্চল, যেখানে সবাই একই মান সময় বা আদর্শ সময় ব্যবহার করে।
সাসস বিচ্যুতি হচ্ছে সার্বজনীন সমন্বিত সময়ের সঙ্গে নিদিষ্ট সময় যোগ বা বিয়োগ করে স্থানীয় সময় বের করা, হোক সেটা মান সময় বা দিবালোক সংরক্ষণ সময়।
একটি নির্দিষ্ট সময় অঞ্চলের অধিবাসীরা সারা বছর একই মান সময় ব্যবহার করে (যেমন, রাশিয়া বা দক্ষিণ আফ্রিকা)। কখনও কখনও কিছু কিছু সময় অঞ্চল শীতকালে মান সময় এবং গ্রীষ্মকালে দিবালোক সংরক্ষণ সময় ব্যবহার করে।
উত্তর আমেরিকা, ইউরোপ এবং অস্ট্রেলিয়ার অনেক এলাকায় দিবালোক সংরক্ষণ সময় ব্যবহার করা হয়। দিবালোক সংরক্ষণ সময় ব্যবহারের সময় মান সময়ের সঙ্গে ১ ঘণ্টা যোগ করা হয়। দিবালোক সংরক্ষণের সময়, কেন্দ্রীয় ইউরোপীয় সময় কে দ্বারা এবং প্রশান্ত মহাসাগরীয় সময় -কে দ্বারা প্রতিস্থাপিত করা হয়।
সীতা (দ্ব্যর্থতা নিরসন)
সীতা বলতে বোঝানো হতে পারে -
বারীন্দ্রকুমার ঘোষ
বারীন্দ্রকুমার ঘোষ () (৫ জানুয়ারি ১৮৮০ - ১৮ এপ্রিল, ১৯৫৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।
কলকাতার ৩২ নং মুরারিপুকুরের বাগানবাড়ি তাঁর পরিকল্পনায় বোমা তৈরির কারখানারূপে ব্যবহৃত হতো। আলিপুর বোমা মামলায় তাঁর প্রথমে প্রাণদণ্ডাদেশ ও পরে যাবজ্জীবন কারাদণ্ড হয়। ১৯০৯ সাল থেকে ১৯২০ সাল পর্যন্ত বন্দি ছিলেন।
৩০ এপ্রিল ১৯০৮-এ মুজাফফরপুর, বিহারে রাত সাড়ে আটটায় ইওরোপিয়ান ক্লাবের সামনে বোমা ছুড়ে তিনজনকে হত্যা করেন ক্ষুদিরাম বসু। সেই ঘটনার পর আলিপুর বোমা মামলা শুরু হয়। ১৯০৯ সালের ৬ মে আলিপুর বোমা মামলার রায় দেয়া হয়। রায়ে বিচারক বারীন্দ্রকুমার ঘোষ, ও উল্লাসকর দত্তকে মৃত্যুদণ্ড দেন। উপেন্দ্র বন্দ্যোপাধ্যায়, হেমচন্দ্র কানুনগো, বিভূতিভূষণ সরকার, বীরেন্দ্র সেন, সুধীর ঘোষ, ইন্দ্রনাথ নন্দী, অবিনাশচন্দ্র ভট্টাচার্য, শৈলেন্দ্রনাথ বসু, হৃষিকেশ কাঞ্জিলাল, ইন্দুভূষণ রায়ের, দ্বীপান্তর দণ্ড হয়। পরেশ মৌলিক, শিশির ঘোষ, নিরাপদ রায় ১০ বছর দ্বীপান্তর দণ্ড, অশোক নন্দী, বালকৃষ্ণ হরিকোণে, শিশির কুমার সেন ৭ বছর দ্বীপান্তর দণ্ড এবং কৃষ্ণ জীবন সান্যাল ১ বছর কারাদণ্ড প্রাপ্ত হন। আপিলে বারীন্দ্রকুমার ঘোষ ও উল্লাসকর দত্তের মৃত্যুদণ্ড রহিত হয় এবং তার বদলে যাবজ্জীবন দ্বীপান্তর দণ্ড হয়।বারীন্দ্রকুমারের অগ্রজ অরবিন্দ ঘোষ মুক্তি পান এবং অনেকের সাজা হ্রাস করা হয়।
শেষ জীবনে তার রাজনৈতিক ও বিপ্লবী মতাদর্শ বিতর্কিত হয়ে পড়ে। বাংলায় সশস্ত্র বিপ্লববাদী আন্দোলনের প্রানপুরুষ বারীন্দ্রকুমার ১৯৩৬ সালে পূর্বতন কাজের সমালোচনা করে 'ভারত কোন পথে' পুস্তিকা লেখেন। পৌঢ় বয়েসে বিবাহ করেছিলেন। ১৯৫০ সাল থেকে দৈনিক বসুমতী পত্রিকার সম্পাদক হন। কলিকাতা কলকাতা বিশ্ববিদ্যালয়ে 'রামানন্দ' লেকচারার হিসেবে নিযুক্ত হয়েছিলেন।
বারীন্দ্রকুমার ঘোষ সুলেখক ছিলেন। তার প্রবন্ধ ও নানা লেখা ইংরেজি ও বাংলায় বই আকারে প্রকাশিত হয়েছে। দ্বীপান্তরের বাঁশি, পথের ইঙ্গিত, আমার আত্মকথা, অগ্নিযুগ, ঋষি রাজনারায়ণ ইত্যাদি তার উল্লেখযোগ্য রচনা।